Maria Luisa Ozaita

Maria Luisa Ozaita Marqués (Barakaldo, 1939ko maiatzaren 20a - Madril, 2017ko apirilaren 5a) bizkaitar musikagile ezaguna izan zen. Piano-jotzailea, klabezin-jotzailea, musikologoa, irakaslea eta zuzendaria izan zen. Emakumeek egindako musikaren hedapenean aitzindaria izan zen. Euskalerriaren Adiskideen Elkarteko kide eta Espainiako Emakumeen Musika Elkartearen sortzaile eta lehendakaria izan zen.

Biografia 
María Luisa Ozaita Marquis Barakaldon jaio zen, Bizkaian. Tuteran eta Iruñean egin zituen lehen Musika ikasketak, Fernando Remacha irakaslearekin. Ondoren Santiagon eta Granadan aritu zen Konposizioa ikasten, baita Kopenhagen ere. J.L. Rodrigorekin aritu zen, eta Dimitar Furdnadjiev bulgariar biolontxelistarekin. Kopenhagen jarraitu zuen ikasten Leif Thybo eta K. J. Isaksenekin, truke-beka bati esker. Klabezina edo klabezinbaloa ere ikasi zuen Kenneth Gilbertekin Frantzian eta Darmstadten (Alemania).   2017ko apirilaren 5ean hil zen 77 urte zituela.

Emakumeak Musikan Elkarteko sortzaileetarikoa izan zen eta bertako Ohorezko Lehendakaria izan zen.

Ibilbidea 
Ozaita nazioartean aritu zen Europan, Ipar Amerikan eta Ekialdeko Europan, eta bere konposizioak ere nazioartean interpretatu dira. Musikaren historiari buruzko eskolak eman zituen,

Melomano eta Opusmusica.com aldizkari digitaletan, besteak beste, emakumeen musikako ekarpenei buruzko artikuluak argitaratu zituen. Halaber, gai berari buruzko hitzaldiak eman zituen zenbait forotan, eta beste diziplina batzuetako artista-elkarteekin lankidetzan aritu zen, antzerkikoekin, esaterako.

Boileau argitaletxeak Bederatzi Mikropieza eta Lau abesti Hispano-arabiar kaleratu zituen Andalus poetisen poema anonimoei buruz, mezzosoprano eta pianorako. Argitaletxe berean daude argitaratuta Tres pequeña piezas (Flauta hutsa) Cartones goyescos, O. Sinfonikorako, Idilio mezzosopranorako eta Suite biolin hutserako.

2001ean María José Martín piano-joleak Cincinnatiko Unibertsitatean (AEB), Drama y poesía en la música de María Luisa Ozaita izeneko bere musikari buruzko doktore-tesia aurkeztu zuen. 

2006. urtean ORCAMek (Madrilgo Erkidegoko Orkestra eta Koruak) bere obra Amiga, no te mueras/ Laguna, ez hil, lau ahots misto eta pianoa enkargatu zizkion Canal Fundazioan urte horretan bertan estreinatu zuten ORCAM eta Aurelio Viribay 3 abesbatzako bakartzaileek. 

2007an, Madrilgo Komunitateko Kultura Sailak Omenaldia Bernard Shaw-i ganbera-obra bat enkargatu zion emakume-aktore eta gitarrarentzat.

Konpositore gisa, bere lana nazioarteko hainbat jaialditan interpretatu da: Frauen Music de Viena, Donne in Música de Roma, Festival de Donne in Música, Alacant, Festival de Mujeres en la Música de Getxo, COMA de Madrid... 2009an OSEk Cartones goyescos lana estreinatu zuen, 2010eko ekainean, Musikaldia ixteko. COMA 2009 jaialdian, Manuel Guillen biolin-jotzaileak biolin bakarrerako SUITE estreinatu zuen, instrumentista horri eskainia. 2010eko azaroan, Cádizko jaialdian, Serenidad bajo la lluvia (Suitea) lana estreinatu zen Flauta sol eta do-n eta moko-txirularako, eta Marinba, 'palo de lluvia' eta perkusio txikia.

Emakumeek egindako musika zabaltzearen aitzindaria, Euskal Herriaren Adiskideen Elkarteko kide izan zen 1983az geroztik, eta 1989an Asociación Española de Mujeres en Música erakundearen sortzaile-burua izan zen. Presidentetzan egon zen 20 urtean.

Lanak 
Ozaitak batez ere kamerarako lanak eta lan sinfonikoak konposatu zituen. Bere gitarrarako konposizioak ere ezagunak dira.

Diskografia

Omenaldiak 

 2010ean Euskal emakume musikagileak deituriko kontzertua antolatu zuten Bilboko Campos Eliseos antzokian. Ekimena Maite Idirin soprano bizkaitarraren ikerketa batetik sortu zen. Euskal emakume musikagileak ahanzturan gal ez zitezen eta haiek egindako lanari nolabaiteko aitorpena emateko. Maria Luisa Ozaita, Emma Chacón, Julie Adrianne Karrikaburu eta Emiliana Zubeldiari egindako omenaldia izan zen.
 2020an Juan March Fundazioak kontzertu bat programatuko zuen Madrilgo egoitzan. Voces inéditas: mujeres compositoras izenburupean. Bidegabe ahaztuak izan ziren, Maria Luisa Ozaita, Emma Chacon, Julie Adrianne Karrikaburu, Emiliana Zubeldia eta Ana Idiartborderen eta Ozaitaren lana aldarrikatzeko.

Erreferentziak

Kanpo estekak 
 :Maria Luisa Ozaita Auñamendi Entziklopedian.
 :Maria Luisa Ozaita Youtuben.

Barakaldarrak
Madrilen hildakoak
Emakume aitzindariak
Emakume musikagileak
Bizkaiko musikagileak
Musika klasikoko musikagileak
Emakume musika-irakasleak
XX. mendeko musikagileak
XXI. mendeko musikagileak